b"\n_START_ARTICLE_\n\xc3\x87ankaya\n_START_SECTION_\nBarris i edificis\n_START_PARAGRAPH_\n\xc3\x87ankaya t\xc3\xa9 una gran extensi\xc3\xb3 d'est a oest, i compr\xc3\xa8n des dels barris antics com Cebeci i Dikimevi, a l'est, fins als barris-ciutats dormitoris de la carretera a Eski\xc5\x9fehir a l'oest, passant pel nou centre-vila (Yeni\xc5\x9fehir) mateix de la ciutat, o Pla\xc3\xa7a de K\xc4\xb1z\xc4\xb1lay. Compta amb 124 mahalles. El districte alberga barris tant c\xc3\xa8ntrics i comercials com K\xc4\xb1z\xc4\xb1lay o residencials com Gaziosmanpa\xc5\x9fa, Kavakl\xc4\xb1dere, Bah\xc3\xa7elievler, o el barri hom\xc3\xb2nim de \xc3\x87ankaya. Moltes institucions estatals, com la Gran Assemblea Nacional, el parlament de Turquia, i els ministeris, i altres entitats culturals aix\xc3\xad com diverses universitats, es troben dins del districte de \xc3\x87ankaya. Tamb\xc3\xa9 es troba  el palauet o la casona de \xc3\x87ankaya, \xc3\x87ankaya K\xc3\xb6\xc5\x9fk\xc3\xbc, resid\xc3\xa8ncia presidencial des de l'inici de la rep\xc3\xbablica fins al 2015, avui pertanyent al primer ministeri del pa\xc3\xads. Altrament, An\xc4\xb1tkabir, el mausoleu d'Atat\xc3\xbcrk, tamb\xc3\xa9 es troba a \xc3\x87ankaya, en el barri d'An\xc4\xb1ttepe.\n_START_SECTION_\nParcs  i carrers\n_START_PARAGRAPH_\nEl carrer m\xc3\xa9s gran i conegut d'Ankara, el Passeig Atat\xc3\xbcrk, recorre gran part del districte, comen\xc3\xa7ant a Atakule, una torre comercial amb un restaurant rotatori, al barri de \xc3\x87ankaya, fins a la Pla\xc3\xa7a de K\xc4\xb1z\xc4\xb1lay, i segueix en el districte d'Alt\xc4\xb1nda\xc4\x9f. Entre els parcs m\xc3\xa9s coneguts de \xc3\x87ankaya es troben Ku\xc4\x9fulu Park, Botanik Park\xc4\xb1, Se\xc4\x9fmenler Park\xc4\xb1 i G\xc3\xbcvenpark.\n_START_SECTION_\nActivitat comercial\n_START_PARAGRAPH_\nHi ha grans hotels com el Hilton, Sheraton, M\xc3\xb6venpick i Swiss Hotel a \xc3\x87ankaya. El districte compta tamb\xc3\xa9 amb diversos centres comercials com Karum, Panora, 365 AVM, Foursquare, Next Level, Armada, K\xc4\xb1z\xc4\xb1lay i altres. Atakule (el nom significa castell Atat\xc3\xbcrk), \xc3\xa9s el primer centre comercial d'Ankara que es troba en reconstrucci\xc3\xb3, conservant nom\xc3\xa9s el castell i el restaurant giratori al seu interior.\n_START_SECTION_\nCultura, educaci\xc3\xb3 i religi\xc3\xb3\n_START_PARAGRAPH_\nHi ha diversos teatres, centres culturals, universitats, i museus, com el An\xc4\xb1tkabir i Atat\xc3\xbcrk ve Kurtulu\xc5\x9f Sava\xc5\x9f\xc4\xb1 M\xc3\xbczesi (Museu de la Guerra de Lliberaci\xc3\xb3 i d'Atat\xc3\xbcrk) dins del mateix complex de mausoleu, o Pembe K\xc3\xb6\xc5\x9fk (la Casona Rosada o la casa de \xc4\xb0smet \xc4\xb0n\xc3\xb6n\xc3\xbc, segon president del pa\xc3\xads). Les universitats d'Ankara, Bilkent, \xc3\x87ankaya, Gazi i ODT\xc3\x9c tenen els seus campus -totalment o parcialment- a \xc3\x87ankaya. La mesquita m\xc3\xa9s gran d'Ankara, Kocatepe, tamb\xc3\xa9 es troba al districte de Kocatepe, dins del barri de K\xc4\xb1z\xc4\xb1lay. Una de les dues grans esgl\xc3\xa9sies cat\xc3\xb2liques a Ankara, Meryem Ana (Mare Maria) es troba al mahalle Birlik de \xc3\x87ankaya.\n_START_SECTION_\nEsports\n_START_PARAGRAPH_\nEls estadis i salons esportius d'Ankara es troben, tradicionalment, al barri de Ulus, en el centre antic de la ciutat, fora de \xc3\x87ankaya. A \xc3\x87ankaya existeix nom\xc3\xa9s un gran sal\xc3\xb3 esportiu, TOBB ET\xc3\x9c Spor Salonu, a S\xc3\xb6\xc4\x9f\xc3\xbct\xc3\xb6z\xc3\xbc, un barri en el cam\xc3\xad a Polatl\xc4\xb1 i Eski\xc5\x9fehir. Kavakl\xc4\xb1dere Tenis Kul\xc3\xbcb\xc3\xbc, el club m\xc3\xa9s antic de tennis d'Ankara i un dels m\xc3\xa9s antics clubs esportius de la capital turca que va ser fundat l'any... en els temps d'Atat\xc3\xbcrk. Hi ha d'altres clubs esportius a \xc3\x87ankaya com el liceu Bah\xc3\xa7elievler Deneme Anadolu Lisesi, campi\xc3\xb3 mundial de futbol juvenil el 2015-16."